google/wiki40b huggingface dataset:
Modlivka zelená

Modlivka zelená (Mantis religiosa) je druh z čeľade modlivkovité (Mantidae).
Má štíhle telo dlhé 42 – 75 mm.
Pochádza z južnej Európy ale zavlečená bola aj na severoamerický kontinent. U nás sa vyskytuje predovšetkým na južnom Slovensku a južnej Morave. V posledných rokoch sa zrejme vplyvom celkového otepľovania druh šíri postupne stále viac na sever a vyskytuje sa aj na miestach, kde nebol pred rokmi nikdy udávaný. Je jediným na Slovensku žijúcim druhom svojej čeľade.
Saint-Germain-de-Salles

Poloha

Saint-Germain-de-Salles má rozlohu 11,59 km². Najvyšší bod je položený 374 m n. m. a najnižší bod 262 m n. m.

Obyvateľstvo

Saint-Germain-de-Salles má 439 obyvateľov (2009).
Graf vývoja obyvateľstva:
Zdroje: INSEE
Abergement-le-Grand

Poloha

Obec má rozlohu 4,22 km². Najvyšší bod je položený 288 m n. m. a najnižší bod 239 m n. m.

Obyvateľstvo

Počet obyvateľov obce je 61 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Campagne-sur-Aude

Poloha

Obec má rozlohu 5,97 km². Najvyšší bod je položený 560 m n. m. a najnižší bod 239 m n. m.

Obyvateľstvo

Počet obyvateľov obce je 652 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trémuson

Poloha

Obec má rozlohu 6,31 km². Najvyšší bod je položený 163 m n. m. a najnižší bod 30 m n. m.

Obyvateľstvo

Počet obyvateľov obce je 1 879 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chanteix

Poloha

Obec má rozlohu 19,47 km². Najvyšší bod je položený 451 m n. m. a najnižší bod 312 m n. m.

Obyvateľstvo

Počet obyvateľov obce je 572 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wrocławski Park Technologiczny

Wrocławski Park Technologiczny (skr. WPT, dosl. Vroclavský technologický park) vznikol v roku 1998 ako výsledok dohody, ktorej signatármi boli miestne samosprávy, univerzity, jednotky dolnosliezskej komory, súkromné inštitúcie a banky (BZ WBK). Jednou z iniciatív je WPK Dolnosliezsky inkubátor (DAIP).

Poloha

Wrocławski Park Technologiczny sa nachádza v najrušnejšej zóne ekonomických aktivít Vroclavu, hlavného mesta Dolnosliezskeho vojvodstva neďaleko nemeckých a českých hraníc. Celková rozloha WPT je 18 000 metrov štvorcových. Nachádza sa tu 96 inštitúcií a spoločností.
Vanne

Poloha

Obec má rozlohu 9,72 km². Najvyšší bod je položený 264 m n. m. a najnižší bod 197 m n. m.

Obyvateľstvo

Počet obyvateľov obce je 92 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Igor Hochel

Život

Igor Hochel vyštudoval odbor slovenský jazyk - bulharský jazyk na Filozofickej fakulte Univerzity Komenského v Bratislave. Po skončení štúdia pôsobil až do roku 1987 v Kabinete literárnej komunikácie a experimentálnych metodík Pedagogickej fakulty v Nitre, pričom v roku 1982 – 1985 bol lektorom slovenského jazyka na sofijskej Univerzite Sv. Klimenta Ochridského. V roku 1987 – 1995 bol redaktorom literárneho mesačníka Romboid, 1996 – 1999 jeho šéfredaktorom. Od roku 1996 vyučuje na FF UKF v Nitre slovenskú literatúru 2. polovice 20. storočia, ako aj problematiku postmoderny, literárnu kritiku, semiotiku literatúry a kreatívne písanie, ostatné roky ako docent. Dejiny bulharskej literatúry prednášal externe v roku 1991 – 2004 na FF UK v Bratislave. V r. 2006 - 2008 bol predsedom Klubu nezávislých spisovateľov. V rokoch 2008 – 2013 bol predsedom Asociácie organizácií spisovateľov Slovenska (AOSS). Na priek svojim karierným úspechom nedokázal slušne vychovať najmladšieho syna Milana Ktorý sa ozbrojoval studenými zbraňami holdoval drogam a alkoholu svojim vandalizmom sa stal pre policajtov známou firmou a dodnes neudržuje s otcom kontakt
Petra Procházková

Život

Po vyštudovaní gymnázia absolvovala fakultu žurnalistiky Karlovej univerzity. Pracovala v časopise Květy. Od roku 1989 pracovala v Lidových novinách ako reportérka domácej rubriky, v roku 1992 bola vyslaná do Ruska. Tu pracovala ako zahraničná korešpondentka. Pracovala ako vojnová spravodajkyňa, jej prvé reportáže pochádzali z Abcházska.
V roku 1994 spolu s Jaromírom Štětinom založili súkromnú novinársku agentúru Epicentrum. Začala pracovať s kamerou a natočila rôzne reportáže. Prispievala do Lidových novin, slovenského denníka SME, týždenníka Týden a ďalších časopisov. Podávala správy a svedectvo o konfliktoch v Osetsku, Abcházsku, Gruzínsku, Tadžikistane, Náhornom Karabachu, Afganistane, ale i o utečeneckých táboroch a vypálených kurdských dedinách v Kurdistane. Dokázala sa dostať aj medzi gerilových bojovníkov na Východnom Timore.
Niekoľko rokov sa zaujímala o problematiku Čečenska. V decembri 1994 bola očitým svedkom bombardovania mesta Groznyj. Počas diverznej akcie Šamila Basajeva sa s niekoľkými novinármi ponúkla ako rukojemník namiesto pacientov nemocnice.
V roku 2000 prerušila spravodajskú prácu a počas jedného roku sa intenzívne venovala nezávislej, humanitárnej práci v Groznom. Tu založila detský domov pre 50 vojnových sirôt, o ktoré sa stále stará. V tom istom roku ju ruské úrady označili ako personu non grata a Rusko musela opustiť.
V roku 2001 a 2002 bola spravodajkyňou a korešpondentkou v Afganistane.
Spolu s Janou Hradilkovou založila v roku 2001 občianske združenie Berkat (po čečensky „šťastie“), ktoré pomáha deťom, ženám a ďalším v Čečensku, Afganistane aj utečencom v Česku.
Petra Procházková je vydatá za Zafara Paikara z Afganistanu a má syna.
Pohlavný úd

Pohlavný úd alebo penis alebo nepresne falus/falos (lat. penis; gr. fallos) je samčí kopulačný orgán živočíchov.

Penis živočíchov

Väčšina nižších stavovcov a väčšina vtákov nemá penis. U plazov a vtákov vzniká z častí kloaky, pričom hady a jašterice majú párový penis a korytnačky a krokodíly majú penis podobný penisu cicavcov (je totiž tvorený dvoma vzdúvateľnými pozdĺžnymi lištami ležiacimi ventrálne v kloake, a pri erekcii sa medzi dutinkatými telesami vytvorí semenná rúra). U cicavcov vzniká z pohlavného hrbčeka (lat. fallus), je tvorený najmä dutinkatými telesami a jeho prednú časť tvorí žaluď penisu obklopený predkožkou. U väčšiny cicavcov, napr. hlodavcov, mäsožravcov, veľrýb, je v penise aj špeciálna kosť.

Penis človeka

Penis je vonkajší mužský pohlavný orgán. Skladá sa z hubovitého tkaniva, ktoré vytvára tri samostatné toporivé telesá: párové dutinkaté/dutinkové teleso (corpus cavernosum) a nepárové špongiózne/hubovité teleso (corpus spongiosum). Penis je zakončený žaluďom penisu (glans penis), ktorým prechádza močová rúra. 
Penis je zložený zo špongiovitého tkaniva, ktoré vytvára valcovitý orgán zložený z dvoch dutinkatých telies pre pohlavný úd a močovú rúru, na povrchu pohlavného údu je voľne pohyblivá tenká koža - predkožka (prepucium; lat. preputium), ktorá prechádza zásobnou riasou predkožkou na kužeľovité rozšírený žaluď penisu (glans penis). Žaluď je kónického tvaru, zhora sploštený. Dutinkaté telesá penisu sú takmer cylindrického tvaru a na ich spodnej strane je žliabok, do ktorého je vlastne uložené dutinkaté teleso močovej rúry. Väzivový obal v hrúbke asi 2 mm vysiela do vnútra trámčeky, ktoré vytvárajú väzivové útvary s početnými dutinkami (kavernami), do ktorých vyúsťujú drobné tepny a vyúsťujú z nich odvodné žily. Pri zvýšenom prívode krvi sa dutiny napĺňajú krvou, a tým sa orgán zväčšuje a tuhne - nastáva stoporenie (erekcia). Ústredie tohto zložitého reflexu je v driekovej oblasti.
Hlavnými funkciami pohlavného údu sú odvod moču z močového mechúra von z tela a transport ejakulátu pri pohlavnom akte, polúcii alebo masturbácii.

Zdravotné komplikácie

Penis je tiež veľmi citlivý na identifikáciu zdravotných problémov. Slabšie erekcie, a to aj v nižšom veku, sú prvým znakom toho, že po zdravotnej stránke niečo nie je v poriadku. Pokles sily erekcie totiž poukazuje na počiatočné vaskulárne, neurologické alebo hormonálne problémy. Podľa posledných výskumov majú muži s erektilnými dysfunkciami riziko kardiovaskulárnej choroby zvýšené až o 45 percent. V konečnom dôsledku sa pridajú aj psychické problémy či depresie. V žiadnom prípade preto netreba odkladať vyšetrenie u lekára. Erektilné problémy obvykle súvisia aj so zvýšeným cholesterolom, vysokým krvným tlakom, cukrovkou a problémami s testosterónom. Odporúča sa tiež obmedziť alkohol a prestať s fajčením.
6. návštevná expedícia (ISS)

Prípravy

Medzinárodná vesmírna stanica (ISS) bola od začiatku novembra 2000 trvalo osídlená ľuďmi. Základné posádky stanice boli do havárie Columbie striedané raketoplánmi, ako záchranné člny im slúžili lode Sojuz . Po prerušení letov raketoplánov v dôsledku havárie bola veľkosť základných posádok stanice znížená na dvoch kozmonautov, ktorých dopravu zabezpečovali Sojuzy. Tretie miesto v lodiach obsadzovali členovia návštevných posádok, po týždni sa vracajúci na Zem starým Sojuzom.
V máji 2001 sa ESA dohodla s Roskosmosom na pravidelnej účasti európskych astronautov v návštevných expedíciach. V decembri 2002 bol na let v Sojuze TMA-3 plánovanom na október 2003 určený holandský astronaut ESA André Kuipers, jeho misia dostala názov "DELTA". Po havárii Columbie vo februári 2003 boli vtedajšie posádky rozpustené. Nakoniec bol Kuipers vymenovaný za náhradníka Pedra Duqueho pre let Sojuzu TMA-3. A súčasne bol v júni 2003 zaradený do hlavnej posádky nasledujúceho Sojuzu TMA-4 spoločne s členmi Expedícia 9 Gennadijom Padalkom a Michaelom Finckeom.

Priebeh letu

Trojica Padalka, Kuipers, Fincke odštartovala do vesmíru 19. apríla 2004 z kozmodrómu Bajkonur v lodi Sojuz TMA-4. Po dvoch dňoch samostatného letu sa 21. apríla spojili so stanicou.
Po spojení sa kozmonauti privítali so stálou posádkou ISS, vyložili náklad na stanicu a začali pokusy programu DELTA. Časť vybavenia potrebného pre experimenty (54,2 z 119,4 kg prístrojov a materiálov) si priviezli kozmonauti sami, zvyšok prepravila na stanici zásobovaciu loď Progress M1-11.
Celkom Kuipers venoval experimentom programu DELTA 53 hodín a 35 minút, s pokusmi pomohli aj Gennadij Padalka (7 hodín a 50 minút) a Alexander Kaleri (1 hodinu a 10 minút). Na Zem Kuipers priviezol 15,7 kg materiálov s výsledkami experimentov.
Po týždennom pobyte na ISS sa 29. apríla 2004 o 20:52 UTC Kuipers s vracajúcou sa posádkou Expedície 8 v Sojuze TMA-3 odpútali od stanice a 30. apríla o 0:11 UTC pristáli v severnom Kazachstane, neďaleko Arkalyku.
Oblasť (Rusko)

Oblasť je typ subjektu Ruskej federácie. Je to najbežnejšia správna jednotka v rámci federácie na etnicky ruskom území. Rovnako ako republiky majú vlastný parlament a právo vydávať vlastné zákony. Na čele oblasti stojí gubernátor volený obyvateľstvom.
Edward Gordon Craig

Život

Od roku 1900 mal prvú réžiu opier H. Purcella, od roku 1904 pôsobil v Nemecku a v Taliansku. V Taliansku vo Florencii založil experimentálne štúdio a školu a vydával časopis The Mask.
Tchan S'-tchung

Tchan S'-tchung (čín. 譚嗣同 pchin-jin Tán Sìtóng) (* 10. marec 1865 – † 28. september 1898) bol čínsky filozof, ideológ Stodňovej reformy z konca 19. stor. v Číne.
Základný pojem jeho učenia je pojem žen – žen nie je len etická norma, ale aj metafyzický princíp; je zjednocujúci faktor vzájomného pôsobenia všetkých javov a vecí v éteri. Etika i morálka závisia od spoločenských ustanovení.
Flacourt

Poloha

Obec má rozlohu 4,31 km². Najvyšší bod je položený 161 m n. m. a najnižší bod 80 m n. m.

Obyvateľstvo

Počet obyvateľov obce je 143 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Olendon

Poloha

Obec má rozlohu 7,45 km². Najvyšší bod je položený 170 m n. m. a najnižší bod 81 m n. m.

Obyvateľstvo

Počet obyvateľov obce je 183 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Včielka Maja (seriál z roku 1975)

Príbeh

Príbeh sa odohráva väčšinu času v lese, v ktorom býva mladá včela Maja, ktorá je veľmi zvedavá a postupne spoznáva vonkajší svet a zvieratá, ktoré v ňom žijú. Sprevádzajú ju trúdik Vilko, ktorý je oproti nej dosť lenivý a lúčny koník Flip, ktorý koná zväčša rozumne a Maju a Vilka učí o nových veciach.
Saint-Martin-des-Fontaines

Poloha

Obec má rozlohu 5,64 km². Najvyšší bod je položený 87 m n. m. a najnižší bod 35 m n. m.

Obyvateľstvo

Počet obyvateľov obce je 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Yrieix-sur-Charente

Poloha

Obec má rozlohu 14,65 km². Najvyšší bod je položený 103 m n. m. a najnižší bod 27 m n. m.

Obyvateľstvo

Počet obyvateľov obce je 6 978 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
23. motorizovaný prápor

Dejiny

V roku 2015 bolo vytvorené organizačné jadro pre vznik 23. motorizovaného práporu pod velením pplk. Ing. Róberta Plávku, účastníka vojny v Iraku a vojny v Afganistane, ktorý predtým pôsobil ako náčelník Oddelenia vševojskovej prípravy a cvičení Odboru bojovej prípravy Veliteľstva PS OS SR (2014 – 2015). Pplk. Plávka sa stal prvým veliteľom práporu a v tejto funkcii pôsobil do 31. decembra 2016, pričom 1. januára 2017 sa stal veliteľom 21. zmiešaného mechanizovaného práporu dislokovaného tiež v posádke Trebišov. Velením práporu bol poverený zástupca veliteľa práporu major (mjr.) Ing. Marek Barna.
1. apríla 2017 sa funkcie veliteľa práporu ujal pplk. Norbert Hríb, za ktorého pôsobenia sa prápor podrobil „prvej vážnejšej previerke“ organizáciou a účasťou na cvičení Nový Horizont 2017 na posádkovom Vojenskom cvičisku Ozorovce v katastrálnom území obce Veľké Ozorovce a v obciach Veľké a Malé Ozorovce (10. – 13. júl 2017). Cieľom bolo precvičenie efektívnej spolupráce v súčinnosti s vyčlenenými zložkami Vojenskej polície, hraničnou a cudzineckou políciou (pozri Úrad hraničnej a cudzineckej polície Prezídia Policajného zboru), Policajného zboru, Hasičského a záchranného zboru, Slovenským Červeným krížom a orgánmi štátnej správy a miestnej samosprávy pri plnení úloh v čase vojny a vojnového stavu (riadená evakuácia obyvateľstva z ohrozenej oblasti, ochrana a obrana štátnej hranice, odstraňovanie následkov bojovej činnosti). Pplk. Hríb vo funkcii veliteľa práporu pôsobil do 30. septembra 2017 (1. októbra prevzal funkciu zástupcu veliteľa 2. mechanizovanej brigády v hodnosti plukovníka) a výkonom funkcie veliteľa práporu bol od 1. októbra poverený zástupca veliteľa práporu mjr. Barna.
1. apríla 2018 sa v poradí tretím veliteľom práporu stal pplk. Ing. Jozef Molčan. 12. – 13. júna 2018 šesť motorizovaných družstiev z 1. a 2. motorizovanej roty práporu vykonalo „historicky prvé bojové streľby motorizovaných družstiev“ od svojho vzniku na Vojenskej strelnici Poruba pod Vihorlatom v katastrálnom území obce Poruba pod Vihorlatom.

Vojenská technika

Prápor používa stredné nákladné terénne automobily Tatra T-815 VVN 6x6 a 8x8, Praga V3S a AKTIS 4x4 a osobné terénne automobily UAZ 469 B a Land Rover Defender 110. Medzi zbrane, ktoré prápor používa patrí Samopal vzor 58, Univerzálny guľomet vzor 59 L, RPG-7 a Pištoľ vzor 82.
Kia Čadongčcha

Kia Čadongčcha (v písme hangul: 기아자동차 - Kia Čadongčcha; medzinárodne vystupuje pod anglickým názvom Kia Motors) je juhokórejská automobilka so sídlom v Južnej Kórei, v Soule, v obvode Sočcho, v štvrti Jangčä-tong.
Na Slovensku pri Žiline sa nachádza zatiaľ jediný závod na výrobu automobilov tejto značky v Európe, Kia Motors Slovakia, kde sa vyrába malý rodinný model Kia ceed a SUV Sportage .
Saint-Pierre-de-Lamps

Poloha

Obec má rozlohu 10,28 km². Najvyšší bod je položený 185 m n. m. a najnižší bod 138 m n. m.

Obyvateľstvo

Počet obyvateľov obce je 45 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Spolok slovenských spisovateľov

Spolok slovenských spisovateľov je občianske združenie s celoštátnou pôsobnosťou, ktorého tradície siahajú do roku 1923 a ktoré reprezentuje vrcholné hodnoty a osobnosti slovenskej literatúry. Spolok slovenských spisovateľov má regionálne štruktúry (odbočky) v Banskej Bystrici, Košiciach, Nitre, Trnave, Žiline a Prešove.
Spolok slovenských spisovateľov vydáva dve odborné periodiká: Literárny týždenník a časopis pre mladú literatúru a umenie Dotyky.
Vydavateľstvo Spolku slovenských spisovateľov vydáva ročne asi 30 knižných publikácií pôvodnej i prekladovej tvorby.
Harry Potter a Tajomná komnata (film)

Dej

Harry Potter je znova na prázdninách u otravných príbuzných Dursleyovcov. Raz večer sa mu v izbe nečakane objaví domáci škriatok Dobby, ktorý mu povie, aby sa za žiadnu cenu nevracal do Rokfortu, lebo mu hrozí smrteľné nebezpečenstvo. Harry ho neposlúchne a nastúpi do druhého ročníka. Po príchode do Rokfortu sa na škole začnú diať čudné veci, niekto alebo niečo napáda študentov a premieňa ich na kameň. Obranu proti čiernej mágii tentoraz učí nemotorný a komický profesor Gilderoy Lockhart (Kenneth Branagh). Harry sa na konci školského roka s obludou stretne v podzemných kanáloch a tak isto sa stretne s lordom Voldemortom vo veku 16 rokov.
Viľgeľm Karlovič Kiucheľbeker

Životopis

Viľgeľm Karlovič Kiucheľbeker pochádzal zo šľachtickej rodiny nemeckého pôvodu. Po štúdiu na Cárskoselskom lýceu (jeho spolužiak bol Alexandr Sergejevič Puškin) pôsobil ako ministerský a diplomatický úradník. Krátko býval v Nemecku, Taliansku, Grécku, v roku 1821 predniesol v Paríži zopár prednášok o ruskej literatúre. V rokoch 1821 −1822 pracoval ako úradník na Kaukaze, kde sa spoznal s Gribojedovom. V rokoch 1823 − 1824 vydával v Moskve spolu s V. F. Odojevským druhý najvýznamnejší dekabristický almanach Mnemozina. Po porážke dekabristického povstania bol najprv odsúdený na smrť, potom mu trest zmenili a desať rokov strávil vo väzení. Od roku 1835 žil ako vyhnanec na Sibíri a tam, oslepnutý a nervovo vyčerpaný, zomrel na tuberkulózu.

Tvorba

Bol najplodnejším z dekabristických autorov. Bola pre neho príznačná štýlová a tvarová nevyhranenosť. Vo svojej tvorbe mal blízko k neoklasicistnej estetike.V preddecembrovom období sa uplatňoval predovšetkým ako hlásateľ slobodomyseľne chápaného patriotizmu, služieb smelým občianskym ideálom. Svedčí o tom jeho vtedajšia politická lyrika, napríklad Priateľom na Rýne (К друзьям, на Рейне, 1821), Grécka pieseň (Греческая песнь, 1821) a hlavne programové verše v básňach Jevgenijovi (К Евгению, 1820), Proroctvo (Пророчество, 1822), Údel básnikov (Участь поэтов, 1823), Básnikov lós (Жребий поэта, 1824), Byronova smrť (Смерть Байрона, 1824). Najvýznamnejším dielom jeho ranej tvorby bola hrdinská tragédia zo starého Ruska Argejci (Аргивяне, 1822 − 1825). Znamenala nový posun v ruskej dráme, pretože narúša klasicistický princíp jednoty deja, miesta a času a nahrádza kanonizovaný šesťstopový rýmovaný jamb päťstopovým nerýmovaným veršom, blankversom. V roku 1824 napísal článok O charaktere našej poézie a obzvlášť lyriky v uplynulom desaťročí (О направлении нашей: поэзии, особенно лирической, в последнее десятилетие), ktorý uverejnil v almanachu Mnemozina. V tomto článku napadol romantizmus Žukovského, ktorý považoval za spiatočnícky, odporujúci produktívnemu vývinu ruskej poézie. Kiucheľbeker požadoval poéziu, v ktorej sa realizujú ideály občianskej slobody. Kiucheľbekerova tvorba z väzenia a vyhnanstva má väčšinou spomienkový a bojovne protestný charakter, napr. Rylejevov tieň (Тень Рылеева, 1827), Elégia (Элегия, 1832), Za Jakubovičom (На смерть Якубовича, 1846). V trojdielnom dramatickom obraze Ižorskij (Ижорский, prvé dva diely 1829 − 1835, tretí 1840 − 1841) sa pokúsil formou romanticko-ironického mystéria zachytiť životné stroskotanie „zbytočného človeka“ (príbuznosť s Oneginom a Pečorinom, napovedá o tom aj meno hlavného hrdinu, rovnako odvodeného od názvu ruskej rieky). Historická tragédia Prokofij Ljapunov (Прокофий Ляпунов, 1834) oživuje v duchu Rylejevových dúm postavu jedného z vodcov ľudového odporu proti poľskému vpádu z počiatku 17. storočia. Zo skladieb inšpirovaných folklórom je významná rozprávka Ivan, syn kupecký (Иван, купецкий сын, 1832 − 1842).
Kiucheľbeker bol členom Slobodného spolku ctiteľov slovesnosti, vied a umení (Вольное общество любителей словесности, наук и художеств) a filozofického krúžku Ľubomúdrych.
Vavrinec Čaplovič

Životopis

Jeho otec Ladislav Čaplovič, jeho matka Mária rod. Bobrovnická. Pochádzal zo starého šľachtického rodu Čaplovič z Jasenovej – Csaplovics de Jeszenova. Základné vzdelanie získal vo Vyšnom Kubíne, Leštinách, Banskej Bystrici u rektora S. Sartoriusa a prof. Adama Lovicha a v Ožďanoch, maturoval na evanjelický gymnáziu v Kežmarku (1798), úradník Oravskej stolice (1798 – 1810), neskôr v službách grófa Zičiho v Bratislave. Známy podporovateľ a iniciátor vydavateľských a národných podujatí. Ako vášnivý zberateľ kníh vybudoval bohatú a vzácnu knižnicu, ktorá obsahuje okolo 50 000 zväzkov. Osobitný fond tvoria slovenské knihy od 18 storočia, kde sú uložené aj viaceré vzácne prvotlače a rukopisy. Knižnicu roku 1839 venoval Oravskej stolici. Čaplovičova knižnica je od roku 1954 v správe Matice slovenskej a je uložená v špeciálne postavenej budove v Dolnom Kubíne. O jeho živote a práci rozpráva aj dokumentárny film Očarený knihou – Vavrinec Čaplovič (cyklus Historická panoráma, Slovenská televízia 2001, scenár Augustín Maťovčík a Peter Ďureje, réžia Fedor Bartko).
Saint-Jean-devant-Possesse

Poloha

Obec má rozlohu 5,33 km². Najvyšší bod je položený 163 m n. m. a najnižší bod 127 m n. m.

Obyvateľstvo

Počet obyvateľov obce je 47 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tekovská župa (Uhorsko)

Geografia

Územie Tekova leží pozdĺž rieky Hron a pokrýva zhruba územie dnešných okresov Žiar nad Hronom, Žarnovica, Zlaté Moravce a západnú časť okresu Levice. Rozloha Tekovskej župy bola v r. 1910 okolo 2 724 km².

Centrum

Centrom Tekovskej župy do r. 1321 bol Tekovský hrad (lat. castrum Borsiensis) postavený v 11. storočí, zničený v 14. storočí, dnes súčasť obce Starý Tekov; neskôr Levický hrad a Levice, od r. 1580 Topoľčianky a od konca 18. storočia Zlaté Moravce.

Dejiny

Tekovský komitát vznikol v 11. storočí. Najneskôr v druhom desaťročí sa komitát zmenil na šľachtickú (zemiansku) stolicu. Slúžnovské okresy Oslany a Šúšol (severná časť neskoršej Tekovskej stolice) boli k Tekovu pripojené v 12. storočí, potom k Zvolenskému domíniu a od začiatku 14. storočia opäť k Tekovu. Juhovýchodná časť Tekova patrila do 13. storočia k Ostrihomskej stolici. Počas tureckého ohrozenia bola ohrozovaná hlavne južná časť stolice, preto sa niekedy stoličné zasadnutia konali v Nitrianskej stolici. Turci obsadili južnú časť stolice až po Vráble, no územie siahajúce až za Zlaté Moravce bolo poplatné Ostrihomskému sandžaku a Žiar nad Hronom, Veľké Pole a niekoľko iných zase Novohradskému sandžaku.
V roku 1918 (potvrdené Trianonskou zmluvou r. 1920) sa stala súčasťou Česko-Slovenska.
Počas 2. svetovej vojny, keď sa južné Slovensko stalo súčasťou Maďarska, bola južná časť Tekova, po Viedenskej arbitráži, pripojená k Maďarsku. Spolu s južnou časťou bývalej Hontianskej župy vznikla vo vojnovom Maďarsku župa Tekov-Hont (po maďarsky: Bars-Hont) s centrom v Leviciach.
Po 2. svetovej vojne sa celý Tekov opäť stal súčasťou Česko-Slovenska.
Kvalifikácia na FIVB Svetová liga 2012

Kvalifikácia na FIVB Svetová liga 2012 je volejbalová kvalifikácia o dve miestenky na Svetovú ligu 2012. Kvalifikácie sa zúčastnilo aj Slovensko. Vypadlo v prvom kole proti Kanade.
Optevoz

Poloha

Obec má rozlohu 12 km². Najvyšší bod je položený 415 m n. m. a najnižší bod 280 m n. m.

Obyvateľstvo

Počet obyvateľov obce je 764 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Magné (Vienne)

Poloha

Obec má rozlohu 20,01 km². Najvyšší bod je položený 144 m n. m. a najnižší bod 109 m n. m.

Obyvateľstvo

Počet obyvateľov obce je 629 (2011).
Nasledujúci graf zobrazuje vývoj počtu obyvateľov v obci.
Zdroje: INSEE